புதுச்சேரியும் தப்பவில்லை. கடந்த திங்கட்கிழமை இரவு தொடங்கிய மழை இன்று வரை கொட்டிக்கொண்டு இருக்கிறது. புதுச்சேரி முழுவதுமே வெள்ளக்காடாகக் காட்சியளிக்கிறது. நகரின் அனைத்து வீதிகளிலும், சாலைகளிலும் இடுப்பளவுக்குத் தண்ணீர். வாகனங்களை ஓட்ட முடியாமல், அத்தியாவசியப் பொருட்கள் வாங்க முடியாமல் கடும் அவதியில் உள்ளனர் மக்கள். ஏழாயிரம் ஹெக்டேருக்கும் மேலான விவசாய நிலங்கள் நீரில் சூழ்ந்துள்ளன. ஆயிரமாயிரம் வீடுகளுக்குள் மழைநீர் புகுந்துள்ளது. மழைநீரோடு சாக்கடை நீரும் கலந்து வீட்டுக்குள் சூழ்ந்துள்ளதால் தொற்றுநோய் அபாயத்திலும் கொசுக்கடியிலும் மக்கள் தவிக்கிறார்கள்.